PolyAgent/wiki_georgian_en_parallel_20231101 huggingface dataset:
Last Day of June

Last Day of June — სათავგადასავლო ვიდეო თამაში, შექმნილი Ovosonico-ს და გამოცემული 505 Games-ის მიერ. იგი გამოვიდა PlayStation 4-ისთვის და Windows-ისთვის 2017 წლის აგვისტოში.
კრიტიკოსებმა Last Day of June კეთილგანწყობით შეაფასეს.
მსვლელობა
Last Day of June არის სათავგადასავლო თავსატეხი, რომლის მთავარი პერსონაჟები არიან კარლი და ჯუნი. მას შემდეგ, რაც ავტოავარიაში ჯუნი იღუპება, კარლი გადარჩება, მაგრამ ინვალიდის ეტლით მოძრაობს. მოთამაშე მართავს კარლს, რომელიც იხსენებს ჯუნთან გატარებულ დღეებს და ცდილობს ამოხსნას თავსატეხები და შეცვალოს მოვლენები ისე, რომ ტრაგედია თავიდან აიცილოს.
შემუშავება და გამოშვება
Last Day of June შემუშავდა Ovosonico-ს და გამოიცა 505 Games-ის მიერ. თამაშის რეჟისორია მასიმო გუარინი. ამბავი ეფუძნება მუსიკოს სტივენ უილსონის სიმღერის „Drive Home“ სიუჟეტს. თამაშისთვის მუსიკის შექმნაში მონაწილეობა უილსონმაც მიიღო.
თამაშის გამოსვლის შესახებ ცნობილი გახდა 2017 წლის მაისში. იგი PlayStation 4-ისთვის და Windows-ისთვის 31 აგვისტოს გამოიცა.
საუნდტრეკი
თამაშის სრული საუნდტრეკი გამოვიდა 2017 წლის 1 დეკემბერს, ციფრულ ფორმატში. რამდენიმე ინსტრუმენტული მოკლე კომპოზიცია, შეტანილი მასში, ორიგინალურია. მასალის ძირითადი ნაწილი ეფუძნება სტივენ უილსონის არსებულ სიმღერებს და გამოცემაში მათი ინსტრუმენტული ვერსიების სახით არის შეტანილი.
სიმღერების სია
Some Things Cannot Be Changed
That Day by The Pier
There Must Be A Way
The Last Day of June
Suspended In Me
Driving Home
I’m Still Here…
The Boy Who Lost His Friends
The Crib
Time For A New Start
Suspended In You
Under The Shadow Of My Father
Accept
Deceive
Together, Forever Again
რესურსები ინტერნეტში
სქოლიო
2017 წლის ვიდეო თამაშები
სათავგადასავლო თამაშები
თავსატეხი ვიდეო თამაშები
PlayStation 4-ის თამაშები
Windows-ის თამაშები
იტალიაში შემუშავებული ვიდეო თამაშები
თევდორე (X საუკუნე)

თევდორე (X საუკუნე)
თევდორე, "კამარათა მწერალი", X საუკუნის ქართველი მხატვარ-მინიატიურისტი. 940 წელს მას დაუხატავს ე. წ. "ჯრუჭის პირველი ოთხთავის" კამარები და მინიატიურები (საქართველოს მეცნიერებათა აკადემიის ხელნაწერთა ინსტიტუტი, H-1660). ხელნაწერის პირველ ფურცლებზე თევდორეს სახელი ორჯერაა მოხსენებული. კამარებთან ერთად თევდორემ დახატა 8 მინიატურა: 4 მახარებელი - მათე, მარკოზი, ლუკა და იოანე, აგრეთვე ღვთისმშობელი ყრმით, ბრმის განკურნება, ეშმაკეულის განკურნება, განრღვეულის განკურნება. თევდორე დახელოვნებული მხატვარი იყო. მისი მინიატიურები გამოირჩევა ოსტატობითა და არტისტიზმით. მიუხედავად შუა საუკუნეების მხატვრობის პირობითობისა, სხეულთა მოძრაობაში, რაკურსებში, სამოსლის ხაზებში იგრძნობა ცოცხალ ნატურაზე დაკვირვება, ელინისტური მხატვრობის ტრადიციების გამოძახილი. მინიატიურების კოლორიტი მუქია, თავშეკავებული. თევდორე ძირითადად იყენებს ყავისფერს, შინდისფერს, მოყავისფროს, მოლურჯო-ლილისფერს, ნაკლებად-ოქროსფერს, კარმინს, ყვითელს, მწვანეს. თევდორე X საუკუნის ერთადერთი მხატვარ-მინიატიურისტია, რომლის სახელი ჩვენთვის ცნობილია.
ლიტერატურა
ბერიძე ვ., ძველი ქართველი ოსტატები, თბ., 1967;
ქართველი მხატვრები
ზღვის სავარცხელა

ზღვის სავარცხელა — მოლუსკისებრთა ოჯახიდან. ის წარმოადგენს მაღალი კვებითი ღირებულების პროდუქტს, იჭმევა ზღვის სავარცხელას კუნთი და მანტია, ასევე, ქვირითი. მოლუსკის ხორცი კი 10-19% ცილებისა და ადამიანის ორგანიზმისთვის აუცილებელ უამრავ მინერალურ ნივთიერებასა და ვიტამინს შეიცავს, მათ შორის კალიუმს, კალციუმს, მაგნიუმს, რკინას, ფოსფორს, თუთიას, იოდსა და მარგანეცს. მოლუსკის კუნთი, ძირითადად გაყინული იყიდება. იგი ღია კრემისფერი ან ღია ვარდისფერი უდნა იყოს. ინახება მინუს 15°C ტემპერატურაზე დაახლოებით 2 თვე.
მოლუსკები
2006 წლის იტალიური ფეხბურთის სკანდალი

2006 წლის იტალიური ფეხბურთის სკანდალი
2006 წლის იტალიური ფეხბურთის სკანდალში (აგრეთვე ცნობილი როგორც კალჩოპოლი, მოჯიოპოლი) — სკანდალი, რომელშიც გარეულნი აღმოჩნდნენ იტალიის საფეხბურთო ჩემპიონატის ორი უმაღლესი ლიგის, სერია A-ს და სერია B-ს გუნდები. 2006 წლის მაისში იტალიის პოლიციამ ფარულ გარიგებებში და ჩემპიონატის თამაშებზე სასურველი მსაჯების დანიშვნაში ამხილა იტალიური საფეხბურთო კლუბები, მათ შორის მოქმედი ჩემპიონი იუვენტუსი, მილანი, ფიორენტინა, ლაციო და რეჯინა.
იტალიის ფეხბურთი
2006
აია-ნაპა

აია-ნაპა — საკურორტო ქალაქი კვიპროსში, მდებარეობს კუნძულის სამხრეთ-აღმოსავლეთ ნაწილში.
სახელწოდება მომდინარეობს ვენეციური მონასტრისაგან, რომელიც მდებარეობს ქალაქის ცენტრში და სიტყვასიტყვით ითარგმნება, როგორც „წმინდა ტყე“.
მოსახლეობა ქალაქის ტერიტორიაზე გაჩნდა ბიზანტიურ პერიოდში. XIV საუკუნეში დააარსეს მონასტერი. 1970 წლის შემდეგ მცირე სასოფლო დასახლება მსხვილ ტურისტულ ცენტრად იქცა. ქალაქის ცენტრში მდებარეობს აია-ნაპის მონასტერი, რომელშიც ამჟამად მუზეუმია გახსნილი.
რესურსები ინტერნეტში
საინფორმაციო ვებსაიტი
აია-ნაპის მართლმადიდებელი ეკლესიისა და მონასტრის ვებსაიტი
აია-ნაპის ღირსშესანიშნაობები
კვიპროსის ქალაქები
სწორი ნაწლავი

სწორი ნაწლავი (Intestinum rectum), მსხვილი ნაწლავის ბოლო ნაწილი, რომელიც უკანა გასავლით (ყითით) თავდება. მოზრდილი ადამიანის სწორი ნაწლავის სიგრძეა 14-18 სმ, სანათურის დიამეტრი ზემო ნაწილში - 4 სმ, ქვემოთ კი - 7,5 სმ-მდე ფართოვდება და წარმოქმნის ამპულას.
სწორ ნაწლავში განარჩევენ ზემო (მენჯის, 12-15 სმ) და ქვემო (ანალურ, 2,5-3,7 სმ) ნაწილებს. ქალის სწორი ნაწლავი საშვილოსნოს უკანაა, ხოლო კაცისა შარდის ბუშტის უკან. სწორი ნაწლავის მენჯის ნაწილი მეტნაკლებად დაფარულია პერიტონეუმით, ანალური ნაწილი კი მოკლებულია ამ საფარველს. კუნთოვანი გარსის გარეთა ბოჭკოები არ ჯგუფდება სამ გასწვრივ ზონრად, როგორც ეს აღინიშნება კოლინჯში, იგი მთლიანად შრის სახით ეკვრის გარს სწორ ნაწლავს. ყითის მიდამოში შიგნითა ცირკულარული შრის კუნთოვანი ბოჭკოები მსხვილდება და წარმოქმნის ყითის შიგნითა ანუ უნებლიე სფინქტერს, ხოლო კანის ქვეშ მდებარე შორისის კუნთი - ყითის გარეთა ანუ ნებით სფინქტერს. ლორწოვანი გარსი, კარგად განვითარებული ლორწქვეშა შრის მეშვეობით, ქმნის მრავალ ნაოჭს. სწორ ნაწლავში უხვად არის განვითარებული ვენური წნულები.
ლიტერატურა
ქსე, მე-9 ტ, გვ.627. 1985
ანატომია
ფიზიოლოგია
ნიკოლოზ დუმბაძე

ნიკოლოზ დუმბაძე (დ. 10 ივლისი, 1854, შემოქმედი — გ. 9 მარტი, 1927, პარიზი) — ქართველი სამხედრო მოღვაწე, რუსეთის არმიის გენერალ-მაიორი. იყო ცნობილი ლოტბარისა და მგალობლის, ანტონ დუმბაძის შვილი. მისი ძმები, იოსები, სამსონი, მიხეილი და ივანე აგრეთვე რუსეთის არმიის გენერლები იყვნენ. მათ შორის ყველაზე ცნობილი იყო ივანე დუმბაძე, რომელიც იალტის მთავარმმართებელი იყო.
იყო ბათუმის მიხეილის ციხე-სიმაგრის არტილერიის ბატალიონის მეთაური. 1896 წელს მიანიჭეს პოლკოვნიკის ჩინი. 1906 წლიდან მიიღო გენერლ-მაიორის ჩინი, 1911 წლიდან ხელმძღვანელობდა მე-3 გრენადერთა დივიზიის 1-ლ ბრიგადას. გარდაიცვალა პარიზში და 1927 წლის 16 აპრილს დაკრძალეს ახალი ბულონის სასაფლაოზე,
რესურსები ინტერნეტში
Думбадзе Николай Антонович
დაბადებული 10 ივლისი
დაბადებული 1854
გარდაცვლილი 9 მარტი
გარდაცვლილი 1927
ქართველი გენერლები
რუსი სამხედრო მოღვაწეები
შემოქმედში დაბადებულები
ხუარეს-სელმანის დეპარტამენტი

ხუარეს-სელმანის დეპარტამენტი — დეპარტამენტი არგენტინაში, კორდობის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 55 348 ადამიანს შეადგენდა. ფართობი 8 902 კმ²-ია.
დეპარტამენტის ადმინისტრაციული ცენტრია ქალაქი ლა-კარლოტა.
რესურსები ინტერნეტში
არგენტინის მოსახლეობის 2001 წლის აღწერის მონაცემები
Provincia según localidad. Población censada en 1991 y población por sexo en 2001
კორდობის პროვინციის დეპარტამენტები
ანდრეას ბიელანდი

ანდრეას ბიელანდი (დ. 11 ივლისი, 1988) — დანიელი ფეხბურთელი. თამაშობს ცენტრალური მცველის პოზიციაზე დანიის კლუბ „ნორდსიელანდში“ და შეუერთდება ნიდერლანდურ „ტვენტეს“ 2012 წლის ივლისში. უთამაშია დანიის სხვადასხვა ასაკობრივ ნაკრებებში. ეროვნულ ნაკრებში ჩატარებული აქვს ექვსი მატჩი.
რესურსები ინტერნეტში
Profile at FCN.dk დანიური
Profile at DBU.dk დანიური
დაბადებული 1988
დანიელი ფეხბურთელები
დაბადებული 11 ივლისი
პრინსეზა-იზაბელი

პრინსეზა-იზაბელი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 683 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სერა-დუ-ტეიშეირის შემადგენლობაში.
2010 წლის მონაცემებით, მოსახლეობა 21 283 ადამიანს შეადგენდა, მოსახლეობის სიმჭიდროვე 57.84 კმ²-ზე. ფართობი 367 975 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
სლოვაკეთის რაიონები

სლოვაკეთის რაიონები
რაიონი — სლოვაკეთის ადმინისტრაციული ერთეული. სულ სლოვაკეთში არის 79 რაიონი, რომლებიც იყოფა 2981 თემად.
რაიონების სია
ბანსკა-ბისტრიცის მხარე
ბანსკა-ბისტრიცის რაიონი
ბანსკა-შტიავნიცის რაიონი
ბრეზნოს რაიონი
დეტვის რაიონი
კრუპინის რაიონი
ლუჩენეცის რაიონი
პოლტარის რაიონი
რევუცის რაიონი
რიმავსკა-სობოტის რაიონი
ველკი-კრტიშის რაიონი
ზვოლენის რაიონი
ჟარნოვიცის რაიონი
ჟიარ-ნად-ჰრონომის რაიონი
ბრატისლავის მხარე
ბრატისლავა I-ის რაიონი
ბრატისლავა II-ის რაიონი
ბრატისლავა III-ის რაიონი
ბრატისლავა IV-ის რაიონი
ბრატისლავა V-ის რაიონი
მალაცკის რაიონი
პეზინოკის რაიონი
სენეცის რაიონი
ჟილინის მხარე
ბიტჩის რაიონი
ჩადცის რაიონი
დოლნი-კუბინის რაიონი
კისუცკე-ნოვე-მესტოს რაიონი
ლიპტოვსკი-მიკულაშის რაიონი
მარტინის რაიონი
ნამესტოვოს რაიონი
რუჟომბეროკის რაიონი
ტურჩიანსკე-ტეპლიცეს რაიონი
ტვრდოშინის რაიონი
ჟილინის რაიონი
კოშიცეს მხარე
გელნიცის რაიონი
კოშიცე I-ის რაიონი
კოშიცე II-ის რაიონი
კოშიცე III-ის რაიონი
კოშიცე IV-ის რაიონი
კოშიცე-პერიფერიის რაიონი
მიხალოვცეს რაიონი
როჟნიავის რაიონი
სობრანცეს რაიონი
სპიშსკა-ნოვა-ვესის რაიონი
ტრებიშოვის რაიონი
ნიტრის მხარე
კომარნოს რაიონი
ლევიცეს რაიონი
ნიტრის რაიონი
ნოვე-ზამკის რაიონი
შალიის რაიონი
ტოპოლჩანის რაიონი
ზლატე-მორავცეს რაიონი
პრეშოვის მხარე
პრეშოვის რაიონი
საბინოვის რაიონი
ბარდეიოვის რაიონი
სვიდნიკის რაიონი
ვრანოვ-ნად-ტოპლიოუს რაიონი
ლევოჩის რაიონი
კეჟმაროკის რაიონი
სტარა-ლიუბოვნიის რაიონი
პოპრადის რაიონი
მეძილაბორცეს რაიონი
ჰუმენეს რაიონი
სნინის რაიონი
სტროპკოვის რაიონი
ტრენჩინის მხარე
ბანოვცე-ნად-ბებრავოუს რაიონი
ილავის რაიონი
მიიავის რაიონი
ნოვე-მესტო-ნად-ვაჰომის რაიონი
პარტიზანსკეს რაიონი
პოვაჟსკა-ბისტრიცის რაიონი
პრიევიძის რაიონი
პუხოვის რაიონი
ტრენჩინის რაიონი
ტრნავის მხარე
დუნაისკა-სტრედის რაიონი
გალანტის რაიონი
ჰლოჰოვეცის რაიონი
პიეშტიანის რაიონი
სენიცის რაიონი
სკალიცის რაიონი
ტრნავის რაიონი
იხილეთ აგრეთვე
სლოვაკეთის ადმინისტრაციული დაყოფა
რესურსები ინტერნეტში
Urban and municipal statistics
ჩაგუნა

ჩაგუნა — ქართული ხალხური (მეგრული) სახუმარო სიმღერა ცეკვით, რომელსაც ქალ-ვაჟს შორის გაშაირების ხასიათი აქვს. თვით ჩაგუნა გუდამოკიდებული, ხამ ტანსაცმელში გამოწყობილი ჩანჩურა, ზარმაცი კაცია, რომელიც მოშაირეთა გაკენწვლის ობიექტს წარმოადგენს. ცეკვა 2-ნაწილიანია. მუსიკალური ზომა 4/4, 2/4.
ლიტერატურა
რესურსები ინტერნეტში
ჩაგუნა — გურული ლექსიკონი
ქართული ხალხური სიმღერები
საცხენისი

საცხენისი — სოფელი საქართველოში, გარდაბნის მუნიციპალიტეტში, ახალსოფლის თემში. მდებარეობს ივრის ზეგნის უკიდურეს ჩრდილო-დასავლეთ ნაწილში, მდინარე ლოჭინის ზემოთში, ზღვის დონიდან 900 მ სიმაღლეზე, გარდაბნიდან 55 კმ, ვაზიანიდან 15 კმ. 2014 წლის აღწერის მონაცემებით სოფელში ცხოვრობს 432 კაცი. სოფელში დგას საცხენისის ღვთისმშობლის ეკლესია.
ისტორია
ისტორიული წყაროდან ირკვევა, რომ ვახტანგ გორგასალი თბილისის მიდამოების უკაცრიელობის გამო ხშირად მიდიოდა უჯარმის ციხე-ქალაქს საცხენისის გავლით. სოფლის მიდამოებში კი თურმე სამეფო ცხენთა ჯოგი იდგა. აქ ყოფილა რუსთავ-მარტყოფის სადროშოს მთავარი საჯინიბოები, საიდანაც სავარაუდოდ წარმოდგება სახელწოდება „საცხინისი“.
სოფელი ყმა-მამულით ქართველი მეფეების მიერ მარტყოფის ხელთუქმნელი ხატის მონასტრისადმი ყოფილა შეწირული. შედიოდა რუსთავ-მარტყოფის საეპისკოპოსოში და მნიშვნელოვანი სამხედრო-სტრატეგიული დანიშნულება ჰქონდა.
საცხენისი მეზობელ სოფლებთან ერთად ერთ-ერთ გადამწყვეტ სამხედრო გამაგრებულ დასახლებულ ადგილს წარმოადგენდა დაღესტნის მხრიდან შემოსეული მტრებისაგან სატახტო ქალაქის დასაცავად. ლეკთა გაუთავებელმა თავდასხმებმა XVIII საუკუნის 50-იანი წლების დამდეგს განადგურებამდე მიიყვანა სოფელი. კერძოდ, ეს მოხდა 1752 წელს, როცა სოფელი ნასოფლარად იქცა. ასე გაგრძელდა ნახევარი საუკუნე. მარტყოფის მთავარეპისკოპოსმა სტეფანე რუსთაველმა 1794-1795 წლებში მარტყოფის საეკლესიო გლეხების 12 კომლი გადაიყვანა ნასოფლარში და ყოველ მათგანს გამოუყო საჭირო საკომლო მიწები.
საბჭოთა პერიოდში განვითარებული იყო მერძევეობა და მებოსტნეობა. 1952 წელს ამოქმედდა და საცხენისის ჰიდროელექტროსადგური.
ლიტერატურა
სქოლიო
ახალსოფლის თემის სოფლები
ფუენდეტოდოსი

ფუენდეტოდოსი — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-ბელჩიტეს კომარკის შემადგენლობაში. ფართობი — 62,199203 კმ². მოსახლეობა — 145 კაცი (2020 წ.).
იხილეთ აგრეთვე
სარაგოსის მუნიციპალიტეტები
რესურსები ინტერნეტში
Gran Enciclopedia Aragonesa - ფუენდეტოდოსი
სქოლიო
სარაგოსის მუნიციპალიტეტები
ֈ

ֈ — დამატებითი ასო-ნიშანი სომხური დამწერლობისათვის.
სქოლიო
სომხური დამწერლობის ნიშნები
ზევსის ტაძარი ოლიმპიაში

ზევსის ტაძარი ოლიმპიაში — ძველბერძნული საკულტო არქიტექტურის ძეგლი, ზევსის სალოცავის ცენტრი. ააგეს ოლიმპიაში ძვ. წ. 470 და 456 წლებს შორის, არქიტექტორი — ლიბონი ელიდიდან. წარმოადგენს დორიული ორდერის პერიპტერს (მოკლე გვერდებზე — 6, ხოლო გრძელ გვერდებზე 13 სვეტით) ბაზისით (27,68 × 64,12 მ). აგებულია ადგილობრივი კირქვით, სვეტები შემდგომი შეღებვისათვის დაფარული იყო მარმარილოს ბათქაშით. გეგმა ფორმირებულია ინტერკოლუმნიუმის სიგრძის ტოლი მოდულის საფუძველზე (5,22 მ). სვეტების სიმაღლე (10,51 მ) თითქმის შეესაბამება პართენონის სვეტთა სიმაღლეს (10,43 მ), რომლის აგების დროსაც ოლიმპიის ტაძარი ნიმუშად გამოიყენეს. ტაძრის სკულპტურული დეკორი (დღეს დაცულია ოლიმპიის არქეოლოგიურ მუზეუმსა და პარიზის ლუვრში) წარმოადგენს ადრეული კლასიკის ცენტრალურ ძეგლს. ფრონტონების ჯგუფები (აღმოსავლეთ ფრონტონზე — მითი პელოფზე, დასავლეთ ფრონტონზე — კენტავრომაქია) შექმნილია ძვ. წ. 468–456 წლებში. ცელას რელიეფურ მეტოპებზე (6–6 ტორსულ მხარეებზე) გამოსახულია ჰერაკლეს გმირობები. აკროტერიუმი შესრულებულია ძვ. წ. V საუკუნის მეორე ნახევარში ცნობილი მოქანდაკის პეონიოსის მიერ. ძვ. წ. 438 წელს მოქანდაკე ფიდიასმა ტაძრისათვის ქრისოელეფანტური ტექნიკით შექმნა ზევსის 12-მეტრიანი ქანდაკება, რომელიც შემდეგ მსოფლიოს შვიდი საოცრებიდან ერთ-ერთად აღიარეს. იმპერატორ თეოდოსიუს II-ის ბრძანებით (ახ. წ. 426) დაიწყო ოლიმპიის წარმართული სალოცავების განადგურება, რომელიც VI საუკუნეში მიწისძვრებმა დაასრულა. 1875 წლიდან მიმდინარეობს ტაძრის ნანგრევების სისტემატური კვლევები.
სქოლიო
ზევსის ტაძრები
Nepotilla microscopica

Nepotilla microscopica — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
მაღრაანის წამებულის ეკლესია

მაღრაანის წამებულის ეკლესია — ეკლესია ახმეტის მუნიციპალიტეტში, დგას სოფელ მაღრაანის დასავლეთით 2 კილომეტრზე, ტყიან ფერდობზე. განეკუთვნება XVI საუკუნეს.
ეკლესია დარბაზულია (4,9 X 3,2 მ), ნაგებია ნატეხი ქვით, წყობა ირეგულარულია. ძეგლი დაზიანებულია: ჩამოშლილია სახურავის საფარი. შესასვლელი ჩრდილოეთიდანაა. კარის ღიობი კვადრატული აგურითაა გამოყვანილი და შეისრული თაღი ხურავს. აღმოსავლეთით ნახევარწრიული აფსიდაა, რომელშიც მაღალი თაღოვანი სარკმელი და ორი პატარა ნიშია. სარკმლის ქვემოთ, კედელზე, ტრაპეზი ყოფილა მიდგმული (შემორჩენილია კვალი). დარბაზის დასავლეთ კედელში ერთი მცირე ზომის სარკმელია. კამარა ნახევარწრიულია. ეკლესიის საკურთხეველში, დასავლეთ და ჩრდილოეთ კედლებზე შემორჩენილია XVI საუკუნის მოხატულობის ფრაგმენტები. კონქში მხატვრობის სამი რეგისტრია: პირველ რეგისტრში გამოსახულია ვედრება, მეორეში მოციქულთა წელზედა გამოსახულებები, მესამეში - ხატი მიძინებისა და ეკლესიის მამები. დასავლეთ კედელზე შემორჩენილია მირქმის, ხოლო ჩრდილოეთ კედელზე ფერისცვალების ფრაგმენტები. ჩრდილოეთ კედლის ქვედა ნაწილში მამაკაცის ფიგურის კონტური (ქტიტორი) გაირჩევა. ეკლესიას თაროსებრი ლავგარდანი ჰქონია (შემორჩენილია ფრაგმენტები). შენობა გადახურული ყოფილა ღარიანი კრამიტით.
ლიტერატურა
ახმეტის მუნიციპალიტეტის ტაძრები
ჩვეულებრივი შინდი

ჩვეულებრივი შინდი — მცენარე შინდისებრთა ოჯახისა. საქართველოს ჭალისა და ვაკის ტყეების, მთებისწინა კალთების, განსაკუთრებით მუხნარებისა და რცხილნარების, დამახასიათებელი მცენარეა. ქვეტყეს ქმნის.
ჩვეულებრივ 3-5 მეტრის სიმაღლის ბუჩქია, თავისუფალ ადგილას პატარა, 5-7 მეტრის სიმაღლის ხედ იზრდება. ნაყოფი მრავალნაირი აქვს - ტკბილი, მჟავე, წითელი, იშვიათად ყვითელი. მოყვითალო ფერის შინდს ოქროშინდას ეძახიან. ველურ ჯიშთა შორის გამოყოფილია რამდენიმე სახესხვაობა.
ლიტერატურა
კეცხოველი ნ. კულტურულ მცენარეთა ზონები საქართველოში გვ. 324, თბ., 1957
შინდისებრნი
ხილი
იასმინა ხადრა

იასმინა ხადრა (ნამდვილი სახელი მუჰამედ მულესეული, დ. 10 იანვარი, 1955, კენადსა, ალჟირი) — ალჟირელი, ფრანგულენოვანი მწერალი. მისი ნაწარმოებები ნათარგმნია 14 ენაზე.
ბიოგრაფია
მუჰამედი დაიბადა ალჟირის საჰარაში. მამა ექთანი იყო, დედა კი უბრალო გლეხის ქალიშვილი. 9 წლის მუჰამედი მამამ სამხედრო სკოლაში შეიყვანა იმ იმედით, რომ შვილი ოფიცერი გამოვიდოდა. 1973 წელს მომავალი მწერალი ასრულებს ნოველების პირველ კრებულის, ურია, რომელიც 11 წლის შემდეგ გამოიცემა. 1975 წელს მუჰამედი სამხედრო აკადემიაში შედის და 3 წელიწადში უმცროსი ლეიტენანტის წოდებას იღებს. სწავლის დასრულების შემდეგ იგი ალჟირის ომში დასავლეთ ფრონტზე იბრძვის.
36 წლის მუშაობის შემდეგ, გენერლის წოდების მქონე მუჰამედი ტოვებს ჯარს და მთლიანად ლიტერატურას უძღვნის თავს. იგი ცოტა ხანს მექსიკაში ატარებს, შემდეგ კი, 2001 წელს საფრანგეთში, ექს-ან-პროვანსში სახლდება, სადაც დღემდე ცხოვრობს.
ეს ბიოგრაფიული ელემენტები გვხვდება იასმინა ხადრას ორ ნაწარმოებში: მწერალი (სადაც ავტორი სამხედრო სკოლაში ყოფნის პერიოდს ეხება) და სიტყვების ტყუილი.
ამერიკის შეერთებულ შტატებში განსაკუთრებული წარმატება მოჰყვა იასმინა ხადრას რომანს ქაბულის მერცხლები. მასში დახატულია თალიბანების ბატონობის ქვეშ მყოფ ქალაქში გამფებული . დამთრგუნველი ატმოსფერო, სადაც ადამიანებს სიცილის უფლებაც კი ჩამორთმეული აქვთ, ქალი სრულიად უუფლებო და დაუცველია, ქალის სიყვარული კი - შეურაცხმყოფელი.
ფსევდონიმი
მუჰამედ მულესეულის ფსევდონიმი, იასმინა ხადრა, აღებული აქვს თავისი მეუღლის პირველი ორი სახელისგან. ამით მას სურდა საყვარელი ქალის მიმართ პატივისცემისა და ერთგულების დამტკიცება. დიდი ხნის მანძილზე მკითხველს იასმინა ხადრას რომანები ალჟირელი ქალის ნაწერი ეგონა. მხოლოდ მოგვიანებით, 2001 წელს ავტორი გადაწყვეტს ფარდა ახადოს თავის ნამდვილ ვინაობას, რაც ძალიან დიდი გაკვირვებას იწყევს. პუბლიკა განსაკუთრებით გაკვირვებული რჩება ის ფაქტით, რომ მწერალი, რომელიც ასე კარგად ასახავს ალჟირელი ქალების ცხოვრებას სინამდვილეში სამხედრო პირია.
ნაწარმოებები
ურია (1984)
ხიდის გოგო (1985)
El Kahira (1986)
ქალაქის მეორე მხარეს (1988)
ფენიქსის პრივილეგია (1989)
ღვთის კრავები (1998)
მორიტური (1997)
ორმაგი თეთრი (1998)
ქიმერების შემოდგომა (1998)
ვისზე ოცნებობენ მგლები (1999)
მწერალი (2001)
სიტყვათა ტყუილი (2002)
ქაბულის მერცხლები (2002)
ბიძაშვილი კ (2003)
სიკვდილის მხარე (2004)
შეტევა (2005)
ბაღდადის სირენები (2006)
რესურსები ინტერნეტში
ნაწყვეტი ქაბულის მერცხლებიდან, ქართულ ენაზე.
იასმინა ხადრას ინტერვიუები, კრიტიკა, წიგნები
იასმინა ხადრას ოფიციალური საიტი
ალჟირელი მწერლები
დაბადებული 1955
Puerto Pérez Municipality

Puerto Pérez Municipality
Puerto Pérez or Ch'ililaya (Aymara) is the fourth municipal section of the Los Andes Province in the La Paz Department, Bolivia. Its seat is Puerto Pérez.
References
Instituto Nacional de Estadística de Bolivia
Municipalities of La Paz Department (Bolivia)
Tagbina

Tagbina, officially the Municipality of Tagbina, is a 2nd class municipality in the province of Surigao del Sur, Philippines. According to the 2020 census, it has a population of 41,051 people.
It is one of the only two landlocked municipalities in the province along with San Miguel.
Geography
Barangays
Tagbina is politically subdivided into 25 barangays. Each barangay consists of puroks while some have sitios.
Batunan
Carpenito
Doña Carmen
Hinagdanan
Kahayagan
Lago
Maglambing
Maglatab
Magsaysay
Malixi
Manambia
Osmeña
Poblacion
Quezon
San Vicente
Santa Cruz
Santa Fe
Santa Juana
Santa Maria
Sayon
Soriano
Tagongon
Trinidad
Ugoban
Villaverde
Climate
Tagbina has a tropical rainforest climate (Af) with heavy to very heavy rainfall year-round.
Demographics
Economy
References
External links
Tagbina Profile at PhilAtlas.com
Tagbina Profile at the DTI Cities and Municipalities Competitive Index
[ Philippine Standard Geographic Code]
Philippine Census Information
Local Governance Performance Management System
Municipalities of Surigao del Sur
რიკოთის უღელტეხილი

რიკოთის უღელტეხილი — უღელტეხილი საქართველოში, იმერეთისა და შიდა ქართლის მხარეებში, ხარაგაულისა და ხაშურის მუნიციპალიტეტების საზღვარზე. მდებარეობს ლიხის ქედის სამხრეთ მონაკვეთზე, მდინარე ძირულის მარცხენა შენაკადის — რიკოთულის სათავეში. სიმაღლე 996 მ. მიდამო აგებულია პალეოზოური გრანიტოიდებით, შემოსილია კოლხური ტიპის შერეული ფართოფოთლოვანი ტყით. უღელტეხილზე გადადის თბილისი — ქუთაისის ავტომაგისტრალი.
1982 წელს უღელტეხილის ქვეშ გაიხსნა საავტომობილო გვირაბი სიგრძით 1722 მ. 2010 წელს დაიწყო რიკოთის გვირაბის განახლება, რომელიც 2011 წლის ნოემბერში დასრულდა.
ლიტერატურა
სქოლიო
შიდა ქართლის მხარის უღელტეხილები
იმერეთის მხარის უღელტეხილები
ხოსეპ ბართომეუ

ხოსეპ ბართომეუ
ხოსეპ მარია ბართომეუ ფლორეტა (დ. 6 თებერვალი, 1963, ბარსელონა, ესპანეთი) — ესპანელი მეწარმე. საფეხბურთო კლუბ „ბარსელონის“ მე-40 პრეზიდენტი 2014 წლიდან 2020 წლამდე.
ესპანურ გუნდში ხოან ლაპორტას პრეზიდენტობის პერიოდში იყო სამეთვალყურეო საბჭოს წევრი და საკალათბურთო და სახელბურთო მიმდინარეობების თავმჯდომარე. 2010 წლის ივლისში, სანდრო როსელის გაპრეზიდენტების შემდეგ დაიკავა ვიცე-პრეზიდენტის თანამდებობა. ამ პოსტზე ბართომეუმ 2014 წლის 23 იანვრამდე იმუშავა, როდესაც სანდრო როსელი ე.წ. „ნეიმარის საქმესთან“ დაკავშირებით ატეხილი სკანდალის გამო გადადგა. მას შემდეგ 2015 წლის 18 ივლისამდე ასრულებდა პრეზიდენტის მოვალეობას. ხოსეპ მარია ბართომეუმ „ბარსელონას“ საპრეზიდენტო არჩევნებში 54.63%-ით გაიმარჯვა. 2020 წლის 27 ოქტომბერს გადადგა.
„ბარსელონის“ ტიტულები მისი პრეზიდენტობის პერიოდში
ლა ლიგა (4)
2014–15, 2015–16, 2017–18, 2018–19
კოპა დელ რეი (4)
2014–15, 2015–16, 2016–17, 2017–18
ესპანეთის სუპერთასი (2)
2016, 2018
უეფა-ს ჩემპიონთა ლიგა (1)
2014–15
უეფა-ს სუპერთასი (1)
2015
ფიფას საკლუბო მსოფლიო ჩემპიონატი (1)
2015
ბართომეუს შეძენილი ფეხბურთელები
რესურსები ინტერნეტში
ხოსეპ მარია ბართომეუ
სქოლიო
დაბადებული 1963
დაბადებული 6 თებერვალი
ესპანელი მეწარმეები
ბარსელონის პრეზიდენტები
ბრიტანია (გოიასი)

ბრიტანია (გოიასი)
ბრიტანია — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 263 მეტრზე. მიეკუთვნება გოიასის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ რიუ-ვერმელიუს შემადგენლობაში.
2010 წლის მონაცემებით, მოსახლეობა 5 509 ადამიანს შეადგენდა, მოსახლეობის სიმჭიდროვე 3.77 კმ²-ზე. ფართობი 1 461 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
ვოროტეცი (ორჰეის რაიონი)

ვოროტეცი (ორჰეის რაიონი)
ვოროტეცი — სოფელი მოლდოვაში, ორჰეის რაიონში. მდებარეობს ზღვის დონიდან 159 მეტრზე. 2004 წლის მონაცემებით, მოსახლეობა 1 019 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ორჰეის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ორჰეის რაიონის სოფლები
ლევან ლაღიძე

ლევან ლაღიძე (დ. 19 მაისი, 1958, თბილისი, საქართველოს სსრ) — ქართველი მხატვარი.
ლევან ლაღიძემ დაამთავრა თბილისის სახელმწიფო სამხატვრო აკადემიის ფერწერის ფაკულტეტი 1981 წელს. 1985-1988 წლებში იყო თბილისის მხატვრის სახლის ფერწერის შემოქმედებითი სახელოსნოს ხელმძღვანელი. მისი პერსონალური გამოფენები მოწყობილია თბილისის მხატვართა სახლში, აშშ-ის საელჩოში და გერცევის გალერეაში მოსკოვში. მონაწილეობა აქვს მიღებული კოლექტიურ გამოფენებში ავსტრიაში, საფრანგეთში, დიდ ბრიტანეთში, გერმანიაში. მისი ნამუშევრები დაცულია: სახელმწიფო ტრეტიაკოვის გალერეაში (მოსკოვი, რუსეთი), თანამედროვე ხელოვნების მუზეუმში (მოსკოვი, რუსეთი), ეროვნული გალერეაში (თბილისი, საქართველო), გალერეა „Gertsev“ (მოსკოვი, რუსეთი), გალერეა „TMS“ (თბილისი, საქართველო). 2011 წლიდან „ლაღიძის გალერეა“-ს მფლობელია.
რესურსები ინტერნეტში
ლევან ლაღიძე — ბიოგრაფიული ლექსიკონი
ლევან ლაღიძის ოფიციალური საიტი
ქართველი მხატვრები
დაბადებული 1958
დაბადებული 19 მაისი
Ivinhema

Ivinhema is a municipality located in the Brazilian state of Mato Grosso do Sul. Its population was 23,232 (2020) and its area is 2,010 km².
Agropecuary, and pecuary.
Mayor City: Juliano Ferro
References
External links
Municipalities in Mato Grosso do Sul
Anton Polyakov

Anton Polyakov (11 November 1987 – 8 October 2021) was a Ukrainian politician. A member of the party Servant of the People (until December 2019), he served in the Verkhovna Rada from 2019 to 2021. He died from coronary heart disease on 8 October 2021, at the age of 33. Alcohol and methadone were found in Anton's blood. Verkhovna Rada deputy Anna Skorokhod said that Anton Polyakov was murdered.
References
1987 births
2021 deaths
People from Chernihiv
21st-century Ukrainian politicians
Servant of the People (political party) politicians
Ninth convocation members of the Verkhovna Rada
Deaths from coronary artery disease
აშაღი-სურა

აშაღი-სურა — სოფელი აზერბაიჯანში, არანის რეგიონის ნეფთჩალის რაიონში. მოსახლეობის რაოდენობა — 4338 კაცი (2009).
რესურსები ინტერნეტში
ნეფთჩალის რაიონის სოფლები